Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 656/11/1103	Bratislava III, 12.6.2013
EEČ : 2-10-82-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: Kosák
	trvalé bydlisko: XXXXX
	povolanie: účtovník
sa v skúšobnej dobe, určenej uznesením prokurátora Okresnej prokuratúry Bratislava III zo dňa 12.6.2013, spisová značka 4 Pv 656/11/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin  výtržníctva podľa § 364  ods. 1 písm. d/  Tr.zák. na tom skutkovom základe,  že obv.XXXXX dňa 07.08.2011 v čase o 19.57 h v Bratislave, na futbalovom štadióne Pasienky, po skončení futbalového stretnutia Corgoň ligy, medzi mužstvami ŠK Slovan Bratislava a FC Spartak Trnava, na tribúne v sektore D vytrhol modrú plastovú stoličku a hodil ju smerom k pracovníkom SBS, následne odlomil Ďalšiu modrú stoličku a opätovne ju hodil smerom k pracovníkom SBS, čím hrubým spôsobom rušil priebeh športového podujatia, pre ktoré bolo trestné stíhanie uznesením prokurátora Okresnej prokuratúry Bratislava III  sp.zn  4Pv 656/11-10 zo dňa 01.06.2012 v zmysle § 216 ods. 1 Tr.por. podmienečne zastavené a v zmysle § 216 ods. 2 Tr.por. mu bola uložená skúšobná doba  vo výmere 12 mesiacov,  pričom rozhodnutie nadobudlo právoplatnosť dňa  11.06.2012,

Uznesením prokurátora Okresnej prokuratúry Bratislava III zo dňa 12.6.2013, spisová značka 4 Pv 656/11/1103, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Bratislava III uznesením sp.zn. 4Pv 656/11-10 zo dňa 01.06.2012 podľa § 216 ods. 1 Tr.por. podmienečne zastavil trestné stíhanie proti obv.XXXXX pre prečin  výtržníctva podľa § 364  ods. 1 písm. d/ Tr.zák. na  skutkovom základe uvedenom vo výrokovej časti tohto uznesenia.
	Podľa § 216 ods. 2 Tr.por. prokurátor Okresnej prokuratúry Bratislava III určil obv.XXXXX skúšobnú dobu vo výmere 12 mesiacov, ktorá začala plynúť od právoplatnosti uvedeného uznesenia. Uznesenie nadobudlo právoplatnosť dňom 11.06.2012. Skúšobná doba uplynula dňom 11.06.2013.
           	XXXXX v priebehu skúšobnej doby viedol riadny život, nedopustil sa žiadnej trestnej činnosti ani priestupku a splnil tak podmienky pre vyslovenie osvedčenia.
       	Podľa § 217 ods. 4 Tr.por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e/ Tr.por.)
	Nakoľko boli splnené všetky podmienky pre postup podľa § 217 ods. 1 Tr.por. rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Tuhý
prokurátor